Okresná prokuratúra Trnava 
Vajanského 22, 918 67 Trnava 1

Sp. zn. : 1 Pv 628/13/2207	Trnava, 29.1.2014
EEČ : 2-21-23-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
obvinený ml. XXXXX
·	dňa 13.09.2013 vyhlásil, že spáchal skutok spočívajúci v tom, že dňa 13.06.2013 v čase medzi 19.00 hod. až 20.15 hod. na trati č. 120, v km 60,300 medzi zástavkou Brestovany a žst. Leopoldov spoločne s obvineným ml. XXXXX (podmienečne zastavené trestné stíhanie) pri železničnej trati našli kamene, ktoré následne po predchádzajúcej dohode spolu hádzali do okoloidúceho vlaku Rex-741 s pripojenými vozňami, na ktorom týmto spôsobom porozbíjali celkovo 4 ks sklenených výplní okien, a to 1 ks o rozmere 70x60 cm na vozni č. B 51 56 20-41 959-5, 1 ks o rozmere 110x60 cm na vozni č. B 50 56 20-48 036-6 a 2 ks o rozmere 110x60 cm na vozni č. AB 50 56 39-41 003-2, čím uvedeným spoločným konaním spôsobili spoločnosti XXXXX, IČO: XXXXX, so sídlom XXXXX, XXXXX XXXXX, škodu v celkovej výške 543,09 €,
·	dňa 30.09.2013 nahradil poškodenej spoločnosti XXXXX, škodu vo výške 271,55 €, ktorá jej bola trestným činom spôsobená,
·	dňa 22.01.2014 zložil na účet Krajskej prokuratúry v Trnave peňažnú sumu vo výške 100,- € určenú na všeobecne prospešné účely, a to 50% z uvedenej sumy určil na pomoc obetiam trestnej činnosti a 50% zo sumy určil občianskemu združeniu s názvom XXXXX, IČO: XXXXX, so sídlom XXXXX, XXXXX, číslo účtu: 2923833026/1100 vedený v spoločnosti Tatra banka, a.s. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor železničnej polície v Trnave pod spisovou značkou KRP-64/Ž-TT-TT-2013.
dňa 13.06.2013 v čase medzi 19.00 hod. až 20.15 hod. na trati č. 120, v km 60,300 medzi zástavkou Brestovany a žst. Leopoldov spoločne s obvineným ml. XXXXX (podmienečne zastavené trestné stíhanie) pri železničnej trati našli kamene, ktoré následne po predchádzajúcej dohode spolu hádzali do okoloidúceho vlaku Rex-741 s pripojenými vozňami, na ktorom týmto spôsobom porozbíjali celkovo 4 ks sklenených výplní okien, a to 1 ks o rozmere 70x60 cm na vozni č. B 51 56 20-41 959-5, 1 ks o rozmere 110x60 cm na vozni č. B 50 56 20-48 036-6 a 2 ks o rozmere 110x60 cm na vozni č. AB 50 56 39-41 003-2, čím uvedeným spoločným konaním spôsobili spoločnosti XXXXX IČO: XXXXX, so sídlom XXXXX, XXXXX XXXXX, škodu v celkovej výške 543,09 €,

Odôvodnenie: 
Dňa 30.07.20113 vydal poverený príslušník Oddelenia železničnej polície PZ XXXXX, Krajského riaditeľstva PZ v Trnave, uznesenie ČVS: KRP-64/Z-TT-TT-2013, ktorým podľa § 199 ods. 1 Trestného poriadku začal trestné stíhanie pre prečin poškodzovania cudzej veci podľa § 245 ods. 1 Trestného zákona a následne uznesením totožnej spisovej značky zo dňa 16.08.2013 podľa § 206 ods. 1 Trestného poriadku vzniesol obvinenie ml. XXXXX, nar. XXXXX, a ml. XXXXX, nar. XXXXX, pre prečin poškodzovania cudzej veci vo forme spolupáchateľstva podľa § 20, § 245 ods. 1 Trestného zákona, na tom skutkovom základe, že 
dňa 13.06.2013 v čase medzi 19.00 hod. až 20.15 hod. na trati č. 120, v km 60,300 medzi zástavkou Brestovany a žst. Leopoldov spoločne s obvineným ml. XXXXX pri železničnej trati našli kamene, ktoré následne po predchádzajúcej dohode spolu hádzali do okoloidúceho vlaku Rex-741 s pripojenými vozňami, na ktorom týmto spôsobom porozbíjali celkovo 4 ks sklenených výplní okien, a to 1 ks o rozmere 70x60 cm na vozni č. B 51 56 20-41 959-5, 1 ks o rozmere 110x60 cm na vozni č. B 50 56 20-48 036-6 a 2 ks o rozmere 110x60 cm na vozni č. AB 50 56 39-41 003-2, čím uvedeným spoločným konaním spôsobili spoločnosti XXXXX, IČO: XXXXX, so sídlom XXXXX, XXXXX, škodu v celkovej výške 543,09 €.

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) 	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	 nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) 	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním príslušného na vec vzťahujúceho sa spisového materiálu som zistil, že obvinený ml. XXXXX svojím konaním naplnil zákonné znaky skutkovej podstaty skutkovej podstaty prečinu poškodzovania cudzej veci vo forme spolupáchateľstva podľa § 20, § 245 ods. 1 Trestného zákona, pričom ide o prečin, za ktorý Trestný zákon ustanovuje trest odňatia slobody až na 2 (dva) roky. Naviac keďže ide o mladistvého obvineného, trestná sadzba odňatia slobody u mladistvého znižuje na polovicu s poukazom na § 117 ods. 1 Trestného poriadku. Horná hranica trestnej sadzby trestu odňatia slobody teda neprevyšuje hornú hranicu trestu odňatia slobody uvedenú v § 220 ods. 1 Trestného poriadku. 

	Obvinený ml. XXXXX pri svojom výsluchu pred povereným príslušníkom PZ, ako aj pri vykonaní mediácie pred mediačným a probačným úradníkom Okresného súdu XXXXX slobodne, vážne a určito vyhlásil, že spáchal skutok, pre ktoré je trestne stíhaný a svoje protiprávne konanie oľutoval.   

Svedok - poškodený XXXXX ako zástupca poškodenej spoločnosti XXXXX, v priebehu prípravného konania okrem iného uviedol, že uvedeným protiprávnym konaním vznikla ich spoločnosti škoda v celkovej výške 543,09 €. Vzhľadom na túto skutočnosť si ako zástupca poškodenej spoločnosti uplatňuje náhradu škody vo výške 543,09 €, ktorú žiada uhradiť od oboch obvinených. Následne bol v priebehu prípravného konania dňa 08.11.2013 dopočutý XXXXX, ktorý k veci dodal, že obaja obvinení uhradili ich spoločnosti celú spôsobenú škodu, t.j. škodu vo výške 543,09 € a týmto považujú uvedenú vec za ukončenú.

Obvinený ml. XXXXX dňa 30.09.2013 nahradil poškodenej spoločnosti XXXXX, škodu vo výške 271,55 €, a to vkladom na účet poškodenej spoločnosti. V tejto súvislosti treba poznamenať, že za škodu spôsobenú trestným činom zodpovedajú obaja obvinení ml. XXXXX a ml. XXXXX spoločne a nerozdielne, pričom obvinený ml. XXXXX dňa 25.09.2013 taktiež uhradil poškodenej spoločnosti Železničná spoločnosť Slovensko, a.s., škodu vo výške 271,55 €. Teda škoda, ktorá bola spôsobená poškodenej spoločnosti bola zo strany oboch obvinených uhradená v celom rozsahu.

	Obvinený ml. XXXXX, zastúpený zákonným zástupcom XXXXX a obhajcom XXXXX na jednej strane a poškodená spoločnosť XXXXX, zastúpená XXXXX na strane druhej uzavreli dňa 22.01.2014 pred probačným a mediačným úradníkom Okresného súdu XXXXX zmier, z obsahu ktorého vyplýva, že obvinený ml. XXXXX nahradil poškodenej spoločnosti škodu vo výške 271,55 €, ktorá jej bola trestným činom spôsobená (svoju časť spôsobenej škody). 

Zároveň dňa 22.01.2014 zložil na účet Krajskej prokuratúry v Trnave peňažnú sumu vo výške 100,- € určenú na všeobecne prospešné účely, a to 50% z uvedenej sumy určil na pomoc obetiam trestnej činnosti a 50% zo sumy určil občianskemu združeniu s názvom XXXXX, IČO: XXXXX, so sídlom XXXXX, XXXXX, číslo účtu: 2923833026/1100 vedený v spoločnosti Tatra banka, a.s. Peňažná suma vo výške 100,- € je primeraná závažnosti spáchaného prečinu.

XXXXX ako zástupca poškodenej spoločnosti XXXXX pri vykonaní mediácie pred mediačným a probačným úradníkom Okresného súdu XXXXX dňa 22.01.2014 vyhlásil, že so schválením zmieru a zastavením trestného stíhania proti obvinenému súhlasí a zároveň vyhlásil, že ich nároky na náhradu škody v príslušnej trestnej veci sú plne uspokojené.     

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného (naviac ide o osobu mladistvú) a na jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. 

JUDr. Peter Mikuláš
prokurátor